**Παραμονή Χριστουγέννων», Κάρολος Ντίκενς**

|  |  |  |
| --- | --- | --- |
| **Στοιχεία του κειμένου** | **Στοιχεία του κειμένου** | **Στοιχεία του κειμένου** |
| **Ο Ντίκενς** με τη Χριστουγεννιάτικη ιστορία εγκαινιάζει στην παγκόσμια λογοτεχνία το είδος της **εορταστικής λογοτεχνίας** (γράφεται και δημοσιεύεται στον τύπο αυτοτελώς ή τμηματικά με αφορμή επίκαιρες θρησκευτικές γιορτές, κυρίως τα Χριστούγεννα, η Πρωτοχρονιά και το Πάσχα)  **Ο Παπαδιαμάντης** στην ελληνική λογοτεχνία ξεκίνησε την εορταστική λογοτεχνία  **Υπόθεση του κειμένου:** Σε μια πόλη όπου γιορτάζουν τα Χριστούγεννα σ’ ένα χειμωνιάτικο τοπίο, ο Σκρουτζ βρίσκεται στο γραφείο του και δουλεύει. Εκεί τον επισκέπτεται ο ανιψιός του και οι δυο τους συνομιλούν για το νόημα της γιορτής των Χριστουγέννων, όπου φαίνεται η αντίθεση των απόψεών τους  **Η βασική ιδέα** είναι ότι η αγάπη και η κατανόηση των ανθρώπων τις μέρες των Χριστουγέννων είναι ό,τι πιο πολύτιμο μπορούν να έχουν  **Ενότητες του κειμένου:**  **α)** Ενότ. 1η ("Μια φορά... δεν τα κατάφερε"): Το χειμωνιάτικο τοπίο κι ο Σκρουτζ στη δουλειά του  **α΄υποεν.** ("Μια φορά...τρομερό"): Η ατμόσφαιρα της πόλης  **β΄υποεν.** ("Η πόρτα...δεν τα κατάφερε"): Η φιλαργυρία του Σκρουτζ  **β)** Ενότ. 2η ("Καλά Χριστούγεννα...ευλογημένα"): Η αντίθεση των απόψεων του ανιψιού με τον περίεργο θείο  **Πρόσωπα του κειμένου:** Είναι ο Σκρουτζ και ο ανιψιός, καθώς και ο υπάλληλος και οι περαστικοί | στον δρόμο  **Τίτλος:** Φανερώνει τον χρόνο της ιστορίας, δηλαδή την παραμονή των Χριστουγέννων, καθώς και το βαθύτερο νόημα της συγκεκριμένης γιορτής  **Λογοτεχνικό είδος:** Είναι απόσπασμα από το διήγημα Χριστουγεννιάτικη ιστορία  **Ποιοι μιλούν στην αφήγηση:** Κυριαρχεί ο αφηγητής που μεταφέρει και τις φωνές των βασικών προσώπων, του Σκρουτζ και του ανιψιού του  **Χρόνος:** Φαίνεται ήδη από τον τίτλο, δηλαδή είναι παραμονή Χριστουγέννων  **Τεχνικές αφήγησης:**  **α) Αφήγηση:** Χρησιμοποιείται ελάχιστα, γιατί στο απόσπασμα δεν υπάρχει παρουσίαση γεγονότων, εκτός από τη συνάντηση και τη συνομιλία των βασικών προσώπων  **β) Περιγραφή:** Είναι περιορισμένη. Χρησιμοποιείται από τον αφηγητή για να παρουσιάσει τη χειμωνιάτικη πόλη ("Έκανε κρύο...κάτι τρομερό") και την τσιγκουνιά του Σκρουτζ ("Η πόρτα..κατάφερε")  **γ) Διάλογος:** Καταλαμβάνει το μεγαλύτερο μέρος του αποσπάσματος. Γίνεται ανάμεσα στον Σκρουτζ και τον ανιψιό του και φωτίζει τις διαφορετικές τους απόψεις για τη γιορτή των Χριστουγέννων  **δ) Σχόλιο:** Υπάρχει το ειρωνικό σχόλιο του αφηγητή στη φράση: "Όντας όμως άνθρωπος...δεν τα κατάφερε" για την άσχημη συμπεριφορά του Σκρουτζ | σχόλιο του αφηγητή στη φράση: "Όντας όμως άνθρωπος...δεν τα κατάφερε" για την άσχημη συμπεριφορά του Σκρουτζ  **Γλώσσα:** Είναι απλή και κατανοητή, γιατί ο συγγραφέας απευθύνεται σε ανθρώπους που δεν ξέρουν πολλά γράμματα  **Ύφος:** Στην αρχή είναι κάπως σκοτεινό και υπαινικτικό, στους διαλόγους είναι απλό και φυσικό και στα τελευταία λόγια του ανιψιού γίνεται υψηλό, γιατί αναφέρεται στην αγάπη των ανθρώπων  **Χαρακτήρας του Σκρουτζ:** Είναι κακότροπος, τσιγκούνης και αρνητικός απέναντι στους ανθρώπους. Στη συμπεριφορά του απέναντι στον υπάλληλό του φαίνεται και τσιγκούνης στα αισθήματα. Τον υποχρεώνει να εργάζεται σε άσχημες συνθήκες εκμεταλλευόμενος την ανάγκη του για δουλειά. Θυμώνει με τον ανιψιό του, όταν του λέει ότι τα χρήματά του δεν τον κάνουν ευτυχισμένο. Χάνει την ψυχραιμία του, γιατί ίσως κατά βάθος υπάρχει ο άνθρωπος, που ακόμα δεν συνειδητοποιεί ούτε και ο ίδιος.  Ήταν τσιγκούνης, αφού:  α) είχε τα κάρβουνα στο γραφείο του, για να μην τα ξοδεύει ο υπάλληλος  β) προτιμούσε να κλείσει το γραφείο, παρά να βάλει ο υπάλληλος κάρβουνα στη φωτιά  Ήταν καταπιεστικός σαν αφεντικό, αφού άφηνε την πόρτα του υπαλλήλου ανοιχτή, για να τον παρακολουθεί.  Είναι προσβλητικός και μιλάει άσχημα στον ανιψιό του. Πιστεύει ότι δεν υπάρχει λόγος να χαίρεται, επειδή είναι φτωχός.  Είναι περίεργος, αφού αποκαλεί τα Χριστούγεννα «Σαχλαμάρες».  Έχει μεγάλη ιδέα για τον εαυτό του, αφού θεωρεί όλους τους άλλους ανθρώπους χαζούς.  Είναι σκληρός με όσους πιστεύουν στα Χριστούγεννα και θα ήθελε να τους τιμωρήσει σκληρά, αν του δινόταν η ευκαιρία.  Η άποψη του Σκρουτζ για τα Χριστούγεννα:  Θεωρεί τα Χριστούγεννα κάτι ασήμαντο, γι’ αυτό και χρησιμοποιεί τη λέξη «Σαχλα- μάρες».  Πιστεύει πως δε μπορούν να δώσουν ευτυχία στον άνθρωπο. Θεωρεί ότι μόνο τα πλούτη μπορούν να κάνουν τους ανθρώπους ευτυχισμένους.  Με τη λέξη «ξορκισμένα» δηλώνει ότι θεωρεί τα Χριστούγεννα καταραμένα.  Είναι η εποχή του χρόνου που αναγκάζεται να πληρώνει φόρους, κάτι που τον κάνει φτωχότερο.  Θεωρεί χαζούς όσους αισθάνονται χαρά τα Χριστούγεννα και πιστεύει ότι θα τους άξιζε μια σκληρή τιμωρία.  **Χαρακτήρας του ανιψιού:** Σέβεται τα Χριστούγεννα και νιώθει το πανανθρώπινο νόημά τους. Δεν αξιολογεί τη γιορτή με κριτήριο τα χρήματα, γιατί ξέρει τη σημασία τους για τους ανθρώπους. Η γέννηση του Χριστού φέρνει στις ψυχές τους τη χαρά, τη συμπόνια και την καλοσύνη. Οι άνθρωποι αφήνουν πίσω τους την εγωιστική συμπεριφορά τους και πλησιάζουν ο ένας τον άλλο.  Είναι ευγενικός και καλός με το θείο του, αφού φροντίζει να τον δει, για να του ευχηθεί «Καλά Χριστούγεννα».  Είναι υπομονετικός με τις προσβολές του θείου του.  Παραμένει απλός και ταπεινός. Δε θεωρεί τα πλούτη απαραίτητα, για να νιώσει ευτυχία.  Η άποψη του ανιψιού του Σκρουτζ για τα Χριστούγεννα:  Θεωρεί πως τα Χριστούγεννα είναι μια ευκαιρία για τους ανθρώπους να έρθουν πιο κοντά και να δείξουν την αγάπη τους.  Πιστεύει πως τα Χριστούγεννα κάνουν καλό στην ψυχή του.  Την θεωρεί μια ιερή γιορτή, την οποία πρέπει όλοι να σέβονται.  Είναι μια καλή και ευχάριστη εποχή, γεμάτη καλοσύνη, συμπόνια, φιλευσπλαχνία και χαρά.  Τα θεωρεί ευλογία. |

**Πηγή:** Πυλαρινός, Θ., Χατζηδημητρίου, Σ. & Βαρελάς, Λ. *Κείμενα Νεοελληνικής Λογοτεχνίας Α΄Γυμνασίου.* Αθήνα: Οργανισμός Εκδόσεως Διδακτικών Βιβλίων.

Δημοσιεύτηκε 15th December 2013 από τον χρήστη [Ευμορφία Καπίδου](http://www.blogger.com/profile/11147053966441243091)

***Διαβάστε ολόκληρη τη Χριστουγεννιάτικη ιστορία και συζητήστε την εξέλιξη του κεντρικού χαρακτήρα, του Σκρουτζ.***

Στη συνέχεια της Χριστουγεννιάτικης ιστορίας, το φάντασμα του γέρο-Μάρλεϊ και τα τρία πνεύματα των Χριστουγέννων επισκέφθηκαν τον Σκρουτζ. Σκοπός τους ήταν να καταλάβει ο Σκρουτζ το πραγματικό και βαθύτερο νόημα των Χριστουγέννων. Πέτυχαν το σκοπό τους και ο Σκρουτζ άλλαξε τελείως ως άνθρωπος. Έγινε το καλύτερο αφεντικό για τον υπάλληλό του, ο καλύτερος θείος για τον ανιψιό και την οικογένειά του, ο καλύτερος άνθρωπος για ολόκληρη την πόλη. Κυρίως, όμως, γιόρταζε στο εξής τα Χριστούγεννα.